(46) सीतोपनिषत्‌ 


(उपनिषत्परिचय) 


यह अथर्ववेदीय उपनिषद्‌ है । इसमें कहा गया है कि सीता ही मूल प्रकृति है । श्रीराम 
के समीप रहकर वह जगत्‌ को आनन्द देने वाली है । वही मूल प्रकृति इस जगत्‌ की उत्पत्ति, 
स्थिति और विनाश का मूल कारण है। इसी को महामाया कहा जाता है। इच्छाशक्ति, 
क्रियाशक्ति तथा आद्याशक्ति भी यही है । लक्ष्मीस्वरूप भी वही है, पृथ्वीस्वरूप भी वही है, वही 
भगवान्‌ को साक्षात्‌ शक्ति है । इस तरह सीता का मूल प्रकृतित्व, अक्षरार्थ, व्यक्ताव्यक्तस्वरूप, 
ब्रह्मरूपत्व, शक्तित्रयत्व आदि बताया गया है। 


९७ 


शान्तिपाठ: 


3» भद्रं कर्णेभिः......देवहितं यदायुः । (पूर्ववत्‌) 
ॐ शान्तिः शान्तिः शान्तिः ॥ 


इसका हिन्दी रूपान्तर पूर्व में (अथर्वशिर उपनिषद्‌ में) द्रष्टव्य है । 


देवा ह वै प्रजापतिमब्रुवन्का सीता किं रूपमिति ॥।॥ 
स होवाच प्रजापतिः सा सीतेति। 
मूलप्रकृतिरूपत्वात्सा सीता प्रकृतिः स्मृता । 
प्रणवप्रकृतिरूपत्वात्सा सीता प्रकृतिरुच्यते ॥2॥ 
एक समय देवताओं ने प्रजापति से पूछा--'सीता का स्वरूप क्या है ?? सीता कौन है ?” तब 
प्रजापति ने कहा--वह सीता तो मूल प्रकृति है इसलिए वह जगत्‌ का मूल कारण है । जो मूलम्रकृतित्व 
से प्रणव कहा गया है, उसी रूप की होने से सीता को प्रकृति कहा गया है । 
सीता इति त्रिवर्णात्मा साक्षान्मायामयी भवेत्‌ 
विष्णुः प्रपञ्चबीजं च मया ईकार उच्यते ॥३॥ 
सकारः सत्यममृतं प्राप्तिः सोमश्च कीर्त्यते । 
तकारस्तारलक्ष्म्या च वैराजः प्रस्तरः स्मृतः ॥4॥ । 
त्रिवर्णात्मक यह “सीता” नाम साक्षात्‌ योगमाया का स्वरूप है। भगवान्‌ विष्णु सम्पूर्ण जगत्‌ ` 
(भपंच) के बीजस्वरूप हैं, तो भगवान्‌ विष्णु की माया ई'कारस्वरूप है । इसमें जो 'स'कार है, वह 
सत्य, अमृत, प्राप्ति और चन्द्र का वाचक है । और इसमें जो दीर्घ-आकारमात्रा सहित “त'कार है, उसे . 
' महालक्ष्मी का फैलने वाला प्रकाशमंयं रूप कहा गया है। ः 


ईकाररूपिणी सोमाऽमृतावयवदिव्यालङ्कारस्रङ्सौक्तिकाद्याभरणा- ` 


लङकृता महामायाऽव्यक्तरूपिणी व्यक्ता भवति ॥5॥ ` [ 
` प्रथमा शब्दब्रह्ममयी स्वाध्यायकाले प्रसन्ना। उद्भावनकरी सात्मिका 

द्वितीया भूतले हलाग्रे समुत्पन्ना । तृतीया ईकाररूपिणी अव्यक्तस्वरूपां 
भवतीति सीतेत्युदाहरन्ति शौनकीये ॥6॥ 

“'काररूपिणी सीताजी यों तो अव्यक्त महामाया है, फिर भी श्रीराम के संकल्पवश सोम जैसी 
प्रियदर्शना वह अपने अमृतसमान अवयवों और माला - मोती आदि दिव्य आभूषणों से अलंकृत होकर 
व्यक्तरूप धारण करती है। महामाया भगवती सीताजी के तीन स्वरूप हैं--पहले शब्दब्रह्ममय होकर 
स्वाध्याय-स्वरूप बुद्धि के रूप में प्रकट होती है । दूसरे रूप र महाराज जनक के यहाँ हल के अग्र 
भाग से उत्पन्न हुई | वह यों तो भगवद्भाव को प्राप्त हुए लोगों के हृदय में निरावृत्त सुखरूप से सदैव 
उद्भूत हैं ही । और तीसरे इकार के रूप में वे अव्यक्त रहती हैं। शौनकाय त्र में सीता के ये ही तीन 


रूप बताए गए हैं । 

श्रीरामसान्निध्यवशाज्जगदानन्दकारिणी । 
उत्पत्तिस्थितिसंहारकारिणी सर्वदेहिनाम्‌ ॥7॥ 
सीता भगवती ज्ञेया मूलप्रकृतिसंज्ञिता । 
प्रणवत्वात्प्रकृतिरिति वदन्ति ब्रह्मवादिन इति ॥8॥ 
अथातो ब्रह्मजिज्ञासेति च ॥9॥ 
श्री सीताजी को राम का नित्य सान्निध्य प्राप्त है, इसलिए वे जगत्‌ को आनन्द देने वाली हैं। 
वे सभी प्राणियों की उत्पत्ति, स्थिति और प्रलय करने वाली हैं। भगवती सीता को मूल प्रकृतिरूप 
जानना चाहिए । उनके प्रणवस्वरूप होने के कारण ब्रह्मवादी लोग उन्हें प्रकृति कहते हैं । ब्रह्मसूत्रों के 
‘अथातो ब्रह्मजिज्ञासा’ इस सूत्र में उन्हीं के व्यक्त तथा अव्यक्त स्वरूपों का प्रतिपादन किया गया है। 
सा सर्ववेदमयी सर्वदेवमयी सर्वलोकमयी सर्वकीर्तिमयी सर्वधर्ममयी 
सर्वाधारकार्यकारणमयी महालक्ष्मीर्देवेशस्य भिन्नाभिन्नरूपा चेतनाचेत- 
नात्मिका ब्रह्मस्थावरात्मा तद्गुणकर्मविभागभेदाच्छरीररूपा देवर्षिमनु- 
ष्यगन्धर्वरूपा असुरराक्षसभूतप्रेतपिशाचभूतादिभूतशरीररूपाभूतेन्द्रिय- 
मनः प्राणरूपेति च विज्ञायते ॥॥ 0॥ 


वह सीताजी सभी वेदों का स्वरूप हैं, सभी देवों का भी स्वरूप हैं, वह सर्वलोकों में व्याप्त हैं 
सर्वधर्मस्वरूप हैं, वह यशस्विनी सभी का आधार हैं, सभी कार्य और कारण रूप हैं, वह महालक्ष्मी, 
महानारायण भगवान्‌ से भिन्न होते हुए भी अभिन्न हैं । चेतन और अचेतन--दोनों उन्हीं (सीताजी) के 
रूप में हैं बरह्म से लेकर स्थावरपर्यन्त वह व्याप्त हैं । सभी प्राणियों के गुण और कर्मो के विभाग के 
भेद से सर्वशरीरस्वरूपा वह मनुष्य, देव, ऋषि और गन्धर्वो की स्वरूपभूत हैं तथा असुर, राक्षस, भूत, 
प्रेत, पिशाच और भूतादि की शरीररूपिणी हैं इन पाँच भूतों, इन्द्रियों, मन तथा प्राण के स्वरूपवाली 
भी जानी जाती है। 


सा देवी त्रिविधा भवति शक्त्यासना इच्छाशक्तिः क्रियाशक्तिः 
साक्षाच्छक्तिरिति ॥।॥ 


इच्छाशक्तिस्त्रिविधा भवति। श्रीभूमिनीलात्मिका भद्गरूपिणी प्रभाव- 
रूपिणी सोमसूर्याग्निरूपा भवति ॥॥ 2॥ 


सोमात्मिका ओषधीनां प्रभवति कल्पवृक्षपुष्पफललतागुल्मात्मिका 

औषधभेषजात्मिका अमृतरूपा देवानां महस्तोमफलप्रदा अमृतेन तृप्ति 
जनयन्ती देवानामन्नेन पशूनां तृणेन तत्तज्जीवानाम्‌ ॥ ३॥ 
वह शक्तिस्वरूपा देवी एक होते हुए भी परिच्छन्न दृष्टिवालों के लिए तीन रूपवाली हैं-- 

इच्छाशक्ति, क्रियाशक्ति और ज्ञानशक्ति । इनमें इच्छाशक्ति तीन प्रकार की होती है--श्री, भू और नीला । 
इन तीनों रूपों को धारण करके वह देवी अपने प्रभाव से सभी का कल्याण करने वाली है और चन्द्र, 
सूर्य और अग्नि का रूप धारण करती हैं। चन्द्रस्वरूपिणी होकर वे औषधियों का पोषण करती हैं। 
कल्पवृक्ष, फल, मूल, लता, पौधेरूपी औषधियों एवं अमृतरूप अन्य औषधियों का रूप भी उन्हींने 
धारण किया हुआ है । वह देवी उसी चन्द्र के रूप में देवताओं को 'महास्तोम” यज्ञ का फल देती हैं । 
अमृत, अन्न और तृण (घास) के द्वारा क्रमशः देवता, मानव और अन्य जीवों को तृप्त करती है। 


सूर्यादिसकलभुवनप्रकाशिनी दिवा च रात्रिः कालकलानिमेषमारभ्य 

घटिकाष्टयामदिवस(वार)रात्रिभेदेन पक्षमासर्त्वयनसंवत्सरभेदेन 

मनुष्याणां शतायुःकल्पनया प्रकाशमाना चिरक्षिप्रव्यपदेशेन निमेष- 

मारभ्य परार्धपर्यन्तं कालचक्रं जगच्चक्रमित्यादिप्रकारेण चक्रवत्परि- 

वर्तमानाः सर्वस्यैतस्यैव कालस्य विभागविशेषाः प्रकाशरूपाः काल- 

रूपा भवन्ति ॥4॥ 

वे सीताजी सूर्य आदि सकल भुवनों को भी प्रकाशित करने वाली हैं | वही देवी निमेष, घड़ी, 

आठ प्रहरवाले दिन-ात्रि, मास, पक्ष, ऋतु, अयन, संवत्सर आदि काल की कलाओं के भेद से मनुष्य 
की शत वर्षों की आयुष्य की कल्पना को पूरा करती हुई प्रकाशमान होती है । शीघ्र और विलम्ब के 
भेद से, निमिष से लेकर परार्ध तक के कालचक्र को ही संसार कहा जाता है । उसके सभी अंगप्रत्यंग 
विशेषरूप से प्रकाशमान और कालरूप इसलिए ही हैं कि ये सब चक्र की तरह परिवर्तनशील जो काल 
है, वही सीताजी का रूप है, और उसी कालरूप सीताजी के ही रूप हैं। 

अग्निरूपा अन्नपानादिप्राणिनां क्षुत्तष्णात्मिका देवानां मुखरूपा वनौष- 

धीनां शीतोष्णरूपा काष्ठेष्वन्तर्बहिश्च नित्यानित्यरूपा भवति ॥॥ 5॥ 

श्रीदेवी त्रिविधं रूपं कृत्वा भगवत्सङ्कल्पानुगुण्येन लोकरक्षणार्थं रूपं 

धारयति । श्रीरिति लक्ष्मीरिति लक्ष्यमाणा भवतीति विज्ञायते ॥। 6॥ 

वह देवी प्राणियों के भीतर अग्नि के रूप में अवस्थित होकर अन्न-जल के खाने-पीने के लिए 

भूख और प्यास के रूप में उपस्थित रहती है | वही अग्निस्वरूपिणी देवी देवताओं के मुख के रूप में 
भी विद्यमान होती है और वही देवी वनौषधियों के लिए शीतोष्णरूप होती है तथा काषों के लिए 
भीतर-बाहर नित्यानित्यस्वरूप बनती है । वे सीताजी श्रीदेवी के तीन रूप धारण करती हैं और भगवान्‌ 
के संकल्पानुसार सर्व लोगों का रक्षण करने के लिए महालक्ष्मी के रूप में प्रकट होती है और श्री, 
लक्ष्मी आदि के द्वारा लक्षित होती हैं, ऐसा जाना जाता है | 


भूदेवी ससागराम्भः सप्तद्वीपा वसुन्धरा भूरादिचतुर्दशभुवनानामाधारा- 
धेया प्रणवात्मिका भवति ॥।7॥ 
नीला च मुखविद्युन्मालिनी सर्वौषधीनां सर्वप्राणिनां पोषणार्थं सर्वरूपा 
भवति ॥। 8॥ 

29 उ०वि० 

प्रणवात्मिका माता सीता सात द्वीपों वाली, सागरों से युक्त, पृथ्वी के रूप में प्रकट होती है, उपे 
बहा जाता ह । वह देवी पादि चदं शुवनों को आश्रय देने वाली हैं। वह आधार होने पर 
भी आधेय के रूप में प्रकट होती हैं । और विद्युन्माता हक मुखवाली होकर सब औषधियों और 
प्राणियों के पोषण के लिए जब सर्वरूप होकर प्रकट होती है, तब वह नीला कही जाती हैं। 
समस्तभुवनस्याधोभागे जलाकारात्मिका मण्डूकमयेति भुवनाधारेति 
विज्ञायते ॥। 9॥ 
क्रियाशक्तिस्वरूपं हरेर्मुखान्नादः । तन्नादाद्बिन्दुः । बिन्दोरोङ्कारः । 
ओङ्कारात्परतो रामवैखानसपर्वतः । तत्पर्वते कर्मज्ञानमयीभिर्बहुशाखा 
भवन्ति ॥20॥ 
जो देवी सभी भुवनों के नीचे के भाग में जलरूप मण्डूकमया होकर सभी भुवनों को आश्रय 
(आधार) देती है, वह भुवनाधारा भी आद्याशक्ति सीताजी ही हैं, ऐसा जाना जाता है । परमात्मा की 
क्रियाशक्तिरूप सीताजी का स्वरूप पहले भगवान्‌ श्रीहरि के मुख से नाद के रूप में प्रकट हुआ। उस 
नाद से बिन्दु और बिन्दु से ओंकार प्रकट हुआ | ३ॐकार से परे रामरूपी वैखानस पर्वत है । उस पर्वत 
में ज्ञान और कर्मरूपी अनेक शाखाएँ आद्र हुई है । 
तत्र त्रयीमयं शास्त्रमाद्यं सर्वार्थदर्शनम्‌। 
ऋग्यजुःसामरूपत्वात्त्रयीति परिकीर्तिता ॥2 ¡॥ 
(हेतुना ) कार्यसिद्धेन चतुर्धा परिकीर्तिता । 
ऋचो यजूंषि सामानि अथर्वाङ्गिरसस्तथा ॥22॥ 
चातुहत्रिप्रधानत्वाल्लिङ्भादित्रितयं त्रयी । 
अथर्वाङ्गिरसं रूपं सामऋग्यजुरात्मकम्‌ ॥23॥ 
उस पर्वत पर त्रयी नाम का एक आदिशास्र है, वह सभी अर्थो को प्रकट करने वाला है । ऋकू 
(पद्य), यजुस्‌ (गद्य) और साम (गीति) रूप होने से त्रयी नाम दिया गया है । उसी वेदत्रयी को कार्य 
की सिद्धि के लिए (कार्य की सिद्धि की सुविधा के कारण से) चार नामों से अभिहित किया गया है| 
ये नाम ऋग्वेद, यजुर्वेद, सामवेद और अथर्ववेद हैं । ये चारों यों तो यज्ञप्रधान ही हैं फिर भी अपने 
स्वरूप के आधार पर उन वेदों की गणना तीन में ही होती है । चौथा जो अथर्वागिरस वेद है, वह साम, 
यजुस्‌ और ऋक्‌ का ही स्वरूप है। 


तथा दिशन्त्याभिचारसामान्येन पृथक्पृथक्‌ । 

एकविंशतिशाखायामृग्वेदः परिकीर्तितः ॥24॥ 

शतं च नवशाखासु यजुषामेव जन्मनाम्‌ । 

साम्नः सहस्त्रशाखाः स्युः पञ्चशाखा अथर्वणः ॥25॥ 

आभिचारादिक क्रियाओं की वजह से ही यह पृथक्‌ पृथक्‌ चतुर्वेद की गई है । 
ह कू (त्रयी और चतुर्वेद) गणना की ग 
(अब प्रत्येक वेद i शाखाओं की बात करते हैं कि--) ऋग्वेद की इक्कीस शाखाएं हैं यजुर्वेद की एक 
सौ नौ शाखाएं है, सामवेद की एक हजार शाखाएं हैं, तथा अथर्ववेद की पाँच शाखाएँ कही गई हैं | 
प्रत्यक्षदर्शनम्‌ । 
स्मर्यते मुनिभिर्ित्यं बैखानसमतः परम्‌ ॥26॥ 


सीतोपनिषत्‌ (46) EE 


कल्पो व्याकरणं शिक्षा निरुक्तं ज्योतिषं छन्द एतानि षडङ्कानि ॥27॥। 

उपाङ्गमयनं चैव मीमांसान्यायविस्तरः । 

धर्मज्ञसेवितार्थ च वेदवेदोऽधिकं तथा ॥2 8॥ 

वेदों में पहले वैखानसमत को (श्रीराम के मत को) प्रतयक्षदर्शन माना गया है । इसीलिए सभी 

ऋषिलोग परमवैखानस श्रीराम का स्मरण करते हैं। ऋषियों ने वेदों को कल्प, व्याकरण, शिक्षा, 
निरुक्त, ज्योतिष और छन्द--इन छः अंगों वाला तथा अयन (वेदान्त), मीमांसा और न्याय-इन तीन 
उपांगों वाला माना है । धर्म को जानने वाला मनुष्य वेदों के साथ उसके अंगों तथा उपांगों का अध्ययन 
करना अधिक अच्छा समझते हैं । 

निबन्धाः सर्वशाखा च समयाचारसङ्गतिः । 

धर्मशास्त्रं महर्षीणामन्तःकरणसम्भृतम्‌ । 

इतिहासपुराणाख्यमुपाङ्गं च प्रकीर्तितम्‌ ॥29॥ 

वास्तुवेदो धनुर्वेदो गान्धर्वश्च तथा मुने । 

आयुर्वेदश्च पञ्चैते उपवेदाः प्रकीर्तिताः ॥३०॥ 

दण्डो नीतिश्च वार्ता च विद्या वायुजयः परः। 

एकविंशतिभेदोऽयं स्वप्रकाशः प्रकीर्तितः ॥3।॥ 


वेद की सभी शाखाओं में समय-समय पर मनुष्य अपने आचरण को शास्रसम्मत बनाने के लिए 
धर्मशा्रीय निबन्धों की रचना करते रहे हैं । ऋषियों ने धर्मशास्रों - आचार, व्यवहार और प्रायश्चित्तं - 
को अपने दिव्य ज्ञान से पुष्ट किया है और शा्रानुकूल बनाया है। और उन्हीं जैसे ऋषियों के द्वारा 
इतिहास, पुराण, वास्तुविद्या, धनुर्वेद, गंधर्ववेद और आयुर्वेद--ऐसे पाँच उपवेदों को भी प्रकट किया 
है | हे मुनि ! इन सभी के साथ ही दण्डनीति, व्यवहार-व्यापार, विद्या और प्राणजय (योगविद्या) का 
तथा परमतत्त्व में स्थिति आदि जो इक्कीस भेद हैं, वह सब स्वयंप्रकाशित शास्र हैं । 


वैखानसऋषेः पूर्वं विष्णोर्वाणी समुद्भवेत्‌ । 

त्रयीरूपेण सङ्कल्प्य इत्थं देही विजृम्भते ॥32॥ 

संख्यारूपेण सङ्कल्प्य वैखानसऋषेः पुरा । 

उदितो यादृशः पूर्वं तादृशं शृणु मेऽखिलम्‌ । 

शश्चद्ब्रह्ममयं रूपं क्रियाशक्तिरुदाहता ॥33॥ 

प्राचीन समय में विष्णु की वाणी वैखानस ऋषि के हृदय में वेदत्रयी के रूप में आविर्भूत हुई । 

वह वाणी वैखानस के संकल्प से जिस संख्यादिरूप में हुई, वह सब सुनो । हरि की जो यह क्रियाशक्ति 
है, वह साक्षात्‌ ब्रह्मस्वरूपिणी है । (अर्थात्‌ पहले हरिमुख से उदित नाद ही संपूर्ण वेदशा्रकृति होकर 
बाद में ब्रह्मभाव को प्राप्त करके ब्रह्म ही होता है। यहाँ वैखानस का अर्थ विष्णु है। विष्णुमुखोत्पन्न 
नादवाणी त्रयीरूप से चार वेद और अनेक शाखाओं की संख्या के भेद से विजुंभित=गर्जित प्रसिद्ध है) । 
वही वेदशास््रूप से विजुंभित वाणी प्रणवरूप से विलीन होती है । बिन्दु नादात्मरूप में, नाद विष्णु 
के रूप में, विष्णु ब्रह्ममय रूप में जिस गणना से विलीन होते हैं, उसी को क्रियाशक्ति कहा जाता है। 


साक्षाच्छक्तिर्भगवतः स्मरणमात्ररूपाविर्भावप्रादुर्भावात्मिका निग्रहानु- 
ग्रहरूपा शान्तितेजोरूपा व्यक्ताव्यक्तकारणचरणसमग्रावयवमुखवर्ण- 


के उपनिषत्सञ्चयनम्‌ 


भेदाभेदरूपा भगवत्सहचारिणी अनपायिनी अनवरतसहाश्रयिणी 
उदितानुदिताकारा निमेषोन्मेषसृष्टिस्थितिसंहारतिरोधानानुग्रहादिसर्व- 
शक्तिसामर्थ्यात्साक्षाच्छक्तिरिति गीयते ॥34॥ 
वह क्रियाशक्ति भगवान्‌ की साक्षात्‌ शक्ति है वह भगवान्‌ के संकल्पमात्र से ही संसार के विविध 
रूपों का आविर्भाव-तिरोभाव करती है । वह निग्रह (संयम) स्वरूप है और अनुग्रहरूपिणी भी है । वह 
शान्ति और तेजस्वरूप भी है, वह व्यक्त-अव्यक्त कारणरूप है, चरणादि समस्त अवयवरूप है, वह 
समस्त मुख और समस्त वणोँ के भेद और अभेद स्वरूपवाली, भगवान्‌ के संकल्प का अनुसरण करने 
वाली, अविनाशी, सदैव उनका आश्रय करके रहने वाली कथनीय और अकथनीय--दोनों प्रकार के 
रूपों को धारण करने वाली, निमेष और उन्मेष के साथ इस जगत्‌ की उत्पत्ति, स्थिति और लय, सृष्ट 
का संहार और सृष्टि का तिरोधान करने वाली, अनुग्रह आदि सभी प्रकार का सामर्थ्य होने से वह 
क्रियाशक्तिरूपा सीताजी भगवान्‌ की साक्षात्‌ शक्ति कही जाती हैं। 
इच्छाशक्तिस्त्रिविधा प्रलयावस्थायां विश्रमणार्थं भगवतो दक्षिणवक्षः- 
स्थले श्रीवत्साकृतिर्भूत्वा विश्राम्यतीति सा योगशक्तिः ॥35॥ 
भगवान्‌ को इच्छाशक्तिरूप सीताजी के तीन रूप हैं--जब प्रलयकाल आता है, तब थकान 
उतारने के लिए भगवान्‌ की छाती के दाहिने भाग पर अवस्थित श्रीवत्स का रूप वह धारण करती है, 
और विश्राम करती है, तब वह “योगमाया' अथवा 'योगशक्ति' कहलाती है । 
भोगशक्तिर्भोगरूपा कल्पवृक्षकामधेनुचिन्तामणिशङ्कपदयनिध्यादिनव- 
निधिसमाश्रिता भगवदुपासकानां कामनयाऽकामनया वा भक्तियुक्ता 
नरं नित्यनैमित्तिककर्मभिरग्निहोत्रादिभिर्वा यमनियमासनप्राणायाम- 


प्रत्याहारधारणाध्यानसमाधिभिर्वालमनण्वपि गोपुरप्राकारादिभिर्वि- 
मानादिभिः सह भगवट्विग्रहार्चापूजोपकरणैरर्चनैः स्नानादिभिर्वा पितृ- 


पूजादिभिरन्नपानादिभिर्वा भगवतरीतयर्थमुक्त्वा सर्व क्रियते ।।3७॥ 


दूसरा रूप भोगशक्ति है। वह भोगरूप है। वह भोगरूपा सीताजी कल्पवृक्ष, कामधेतु, 
चिन्तामणि, शंख, पद्म, निधि आदि नवनिधि का रूप धारण किए हुए हैं । भगवान्‌ के जो भक्त भगवान्‌ 
की नित्य, नैमित्तिक, अग्निहोत्र और यज्ञादि कर्मों द्वार अथवा यम, नियम, आसन, प्राणायाम, 
जताहार, धारणा, ध्यान और समाधि द्वारा उपासना करते हैं, उनकी इच्छा हो या न भी हो, तो भी 
उनके उपभोग के लिए वे तरह-तरह के भोग्य पदार्थ प्रदान करती हैं । वही गोपुर (स्वर्ग) प्राकार किले 
आदि को भी प्रदान करती हैं। वही शक्तिरूपा सीताजी भगवान्‌ के श्रीविग्रह की पूजा-अर्चना को 
सामग्रियों के रूप में होती हैं, वही पितृपूजा और तीर्थस्नानादि के रूप में भी होती हैं। अन्न और रसादि 


हा भी वही होती हैं | पर यह सब वह सिर्फ भगवान्‌ को प्रसन्न करने के उद्देश्य से ही सम्पादित 
हि | ] 


अथातो वीरशक्तिश्चतुर्भुजाऽभयवरदपदाधरा किरीटाभरणयुता सर्वदेवैः 


परिवृता कल्पतरुमूले चतुभिंगजै रत्नघटैरमृतजलैरभिषिच्यमाना 
सर्वदैवतेब्रह्मदिभिर्वन्द्यमाना अणिमाद्दष्टैश्वर्ययुता सम्मुखे कामधेनुना 


स्तूयमाना वेदशास्त्रादिभिः स्तूयमाना जयाद्यप्सरस्स्त्रीभिः परिचर्यमाणा 


सीतोपनिषत्‌ (46) ` 453 


आदित्यसोमाभ्यां दीपाभ्यां प्रकाश्यमाना तुम्बुरुनारदादिभिर्गीयमाना 
राकासिनीवालीभ्यां छत्रेण ह्वादिनीमायाभ्यां चामरेण स्वाहास्वधाभ्यां 
व्यजनेन भृगुपुण्यादिभिरभ्यर्च्यमाना देवी दिव्यसिंहासने पद्मासनारूढा 
सकलकारणकार्यकरी लक्ष्मीर्देवस्य पृथग्भवनकल्पना । अलञ्चकार 
स्थिरा प्रसन्नलोचना सर्वदेवतैः पूज्यमाना वीरलक्ष्मीरिति विज्ञायत 
इत्युपनिषत्‌ ॥3 7॥ 


इति सीतोपनिषत्समाप्ता । 


PS SM 
(Too 


अब तीसरा सीताजी का जो वीरशक्तिरूप है, वह चार भुजाओं वाला है और अभय तथा वरदान 
देने वाले पद्म को धारण किए हुए हैं । वह मुकुट और आभूषणों को धारण की हुई हैं। उनके चारों 
ओर से देवलोग उन्हें घेरे हुए हैं । वह कल्पतरु के मूल में खड़ी हैं | चार हाथी सोने के घड़ों से उन 
पर अमृत का अभिषेक कर रहे हैं। ब्रह्मा आदि सभी देव उनका वन्दन कर रहे हैं । वे अणिमा, लघिमा 
आदि आठ सिंद्धियों से युक्त हैं | उनके सन्मुख कामधेनु उनकी स्तुति कर रही हैं । वेद और शास्रं में 
उन्हीं की स्तुति की गई है । जया आदि अप्सराएँ उनकी सेवा कर रही हैं सूर्य और चन्द्ररूपी दो दीप 
उन्हें प्रकाशित कर रहे हैं | तुम्बुरु और नारद आदि उनके गीत गा रहे हैं | राका एवं सीनीवाली नाम 
की दो देवियाँ छत्र लेकर खड़ी हैं । वे स्वाहा और स्वधा के द्वारा पंखा से हवा की जा रही हैं | ह्लादिनी 
और मायाशक्तियाँ इन्हें चामर डुला रही हैं | भृगु और पुण्य आदि ऋषि इनकी पूजा कर रहे हैं | वह 
दिव्य सिंहासन पर पद्मासन लगाकर बैठी हैं। वह सकल कार्यों और कारणों को करने वाली हैं | वह 
महालक्ष्मीरूपा भगवती सीताजी स्वयं स्थिर होते हुए भी तरह-तरह के अलग-अलग भवनों (रूपों) के 
द्वारा मानो देव का श्रृंगार कर रही हों, ऐसी हैं । उनकी आँखें प्रसन्न हैं । सभी देवताओं के द्वारा वे पूजित 
हैं | ऐसी देवी को (देवी के ऐसे रूप को) वीरशक्ति के रूप में जाना जाता है। 


इस प्रकार यह उपनिषद्‌ यहाँ पूरी होती है । 
® 


शान्तिपाठः 


3३ शान्तिः शान्तिः शान्तिः ॥ 
अ 


